作者：刘过
词牌/韵律：贺新郎

paragraphs: 睡觉莺啼晓。
醉西湖、两峰日日，买花簪帽。
去尽酒徒无人问，唯有玉山自倒。
任拍手、儿童争笑。
一舸乘风翩然去，避鱼龙、不见波声悄。
歌韵歇，唤苏小。
神仙路远蓬莱岛。
紫云深、参差禁树，有烟花绕。
人世红尘西障日，百计不如归好。
付乐事、与他年少。
费尽柳金梨雪句，问沈香亭北何时召。
心未惬，鬓先老。